
 Z A P I S N I K
28. sjednice Vijeća Mjesnog odbora Poljanice,
održane 25. rujna 2023.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac Lušo.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora.
	Vijeće jednoglasno prihvaća tekst zapisnika 27. sjednice Vijeća, održane dana 30. kolovoza 2023.
Na prijedlog predsjednice, Vijeće jednoglasno i utvrđuje:

D N E V N I   R E D
1. Zahtjevi za jednokratno korištenje prostora u objektu mjesne samouprave Poljanice, Dubrava 203 – donošenje zaključka;
a) Marina Vuković
b) Anita Štrbenac
1. Zahtjevi za povremeno korištenje prostora u objektu mjesne samouprave Poljanice, Dubrava 203 – donošenje zaključka;
a) Udruga umirovljenika „Zagrebačka Dubrava“
b) Sportsko rekreativno društvo „FRIK“
1. [bookmark: _Hlk146540205]Prigovor i prijedlog za sanaciju izvedenih asfalterskih radova na području Mjesnog odbora Poljanice – donošenje zaključka
1. [bookmark: _Hlk146541107]Postavljanje/zamjena klupa i stolova na području Mjesnog odbora Poljanice –  donošenje zaključka;
1. Pitanja, prijedlozi i obavijesti.

AD.1. Zahtjevi za jednokratno korištenje prostora u objektu mjesne samouprave Poljanice, Dubrava 203 	
a) Marina Vuković
b) Anita Štrbenac	
Vijeću Mjesnog odbora Poljanice obratili su se sa zahtjevima za jednokratno korištenje prostora gospođa Marina Vuković i gospođa Anita Štrbenac 
Vijeće jednoglasno donosi

ZAKLJUČAK

1. Marini Vuković  iz Zagreba, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 11.11.2023. godine od 19,00 – 23,00 sati.
2. Prostor iz točke 1. ovog Zaključka, koristiti će Marina Vuković, za proslavu rođendana, uz naknadu od 0,08 eura po 1 m2, koju je korisnik dužan platiti na račun Proračuna Grada.

ZAKLJUČAK

1. Aniti Štrbenac  iz Zagreba, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 14.10.2023. godine od 16,00 – 20,00 sati.
2. Prostor iz točke 1. ovog Zaključka, koristiti će Anita Štrbenac, za proslavu rođendana, uz naknadu od 0,08 eura po 1 m2, koju je korisnik dužan platiti na račun Proračuna Grada.

AD 2. Zahtjevi za povremeno korištenje prostora u objektu mjesne samouprave Poljanice, Dubrava 203 – donošenje zaključka;
a) Udruga umirovljenika „Zagrebačka Dubrava“
b) Sportsko rekreativno društvo „FRIK“

[bookmark: _Hlk138165224]Vijeću Mjesnog odbora Poljanice upućeni su zahtjevi za povremeno korištenje prostora u objektu Mjesnog odbora Poljanice, Dubrava 203.

Vijeće na osnovu zahtjeva jednoglasno donosi
ZAKLJUČAK

Odobrava se povremeno korištenje prostora u objektu Mjesnog odbora Poljanice, Dubrava
203 kako slijedi:
a) Udruga umirovljenika „Zagrebačka Dubrava“, srijeda od 16,00 – 20,00 i 3. nedjelja u
mjesecu od 16,00 – 23,00 sata
b) Sportsko rekreativno društvo „FRIK“, ponedjeljak od 20,00 – 22,00 i srijeda od 20,00
do 22,00 sata

AD 3.) Prigovor i prijedlog za sanaciju izvedenih asfalterskih radova na području Mjesnog odbora Poljanice 

 Na osnovu dojave građana i očevidom na  lokacijama utvrđene su komunalne nepravilnosti u smislu nekvalitetno izvedenih asfalterskih radova na sljedećim lokacijama:
1.) Križanje ulica Klin i Krotovica – zadržavanje velike količine oborinske vode na pločniku što za kišnog vremena u potpunosti onemogućava prolazak pješaka;
2.) Ulica Laz III ispred kućnog broja 18, nakon izvedenih asfalterskih radova u sklopu uređenja ulice, oborinske vode se slijevaju u dvorište kuće što je već više puta zahtijevalo intervenciju nadležnih službi (vatrogasaca) jer je voda prodirala u prizemlje kuće;
3.) Ulica Novoselski odvojak VII kod kuć.br. 16- otvaranje rupe u asfaltu nakon radova uređenja ulice 

Vijeće jednoglasno donosi
ZAKLJUČAK
Predlaže se žurna sanacija izvedenih radova na sljedećim lokacijama: 
1.) Križanje ulica Klin i Krotovica – zadržavanje velike količine oborinske vode na pločniku što za kišnog vremena u potpunosti onemogućava prolazak pješaka;
2.) Ulica Laz III ispred kbr. 18, nakon izvedenih asfalterskih radova u sklopu uređenja ulice, oborinske vode se slijevaju u dvorište kuće što je već više puta zahtijevalo intervenciju nadležnih službi (vatrogasaca) jer je voda prodirala u prizemlje kuće;
3.) Ulica Novoselski odvojak VII kod kbr. 16, otvaranje rupe u asfaltu nakon radova uređenja ulice 

( foto dokumentacija u privitku )

AD 4. Postavljanje/zamjena klupa i stolova na području Mjesnog odbora Poljanice 

Vijećnici su raspravili prijedlog potpredsjednice Jadranke Milivojević da se na području Mjesnog odbora Poljanice postave / zamjene klupe i stolovi.
Vijeće jednoglasno donosi

ZAKLJUČAK
[bookmark: _GoBack]1.)
Predlaže se postavljanje klupa (4 komada) na lokaciji Pete Poljanice kod k.br. 20 – 28, šetnica uz potok
2.)
Predlaže se zamjena dotrajalih stolova (dva komada) i klupa (četiri komada), koji se nalaze u dvorištu mjesne samouprave Poljanice, Dubrava 203.

AD 5. Pitanja, prijedlozi i obavijesti.

Vijećnike je predsjednica informirala o tijeku radova na uređenju ulice LAZ II i završetku radova na uređenju odvodnog kanala u Novoselskoj ulici.
Vijećnici su raspravili problem spremnika za otpad na javnim površinama a koji su vlasništvo stambenih zgrada. Zbog kontinuiranog nereda i odlaganja smeća svake vrste uz spremnike i nepoštivanja Odluke o komunalnom redu, dogovoreno je da se uputi dopis od strane Vijeća prema komunalnom redarstvu kako bi se izrekla pisana upozorenja predstavnicima stanara.

Dovršeno u 19,00 sati
KLASA: 024-08/23-003/1840
URBROJ: 251-13-11-5/009-23-2
U Zagrebu, 25. rujna 2023.

Zapisnik sastavila: Jadranka Milivojević
Zapisnik tehnički i administrativno obradila: Sandra Šukunda	
              Predsjednica
Vijeća Mjesnog odbora Poljanice 
						             Vesna Kotarac	    
